**Učenje na daljavo, 4. teden (6. do 10. april 2020)**

**TRETJA ura**

* Preden se lotiš nove snovi, s pomočjo rešitev preveri, kako uspešen si bil pri nalogah o glagolu in pridevniku

**PETER KLEPEC (pripovedka)**

* Na začetku šolskega leta smo brali ljudske in umetne **pravljice**. Znaš našteti, katere?
* Najbrž se še spomniš, katere značilnosti pravljice smo našteli (naj ti malo pomagam – kraj in čas nista določena, osebe nimajo lastnih imen ali pa so izmišljena, pravljična bitja, živali in predmeti imajo čudežno moč …).
* Danes pa boš spoznal **pripovedko**, ki je zelo podobno pravljici, ima veliko enakih značilnosti. Poglavitna razlika med pravljico in pripovedko je, da imajo v pripovedki osebe lastna imena, navadno sta določena tudi čas in kraj dogajanja.
* Ljudsko pripovedko o Petru Klepcu je za mladino priredil pisatelj France Bevk. Odpri spodnjo povezavo, jo **preberi** na wikiviru in **reši nalogo**.

[https://sl.wikisource.org/wiki/Peter\_Klepec\_(France\_Bevk)](https://sl.wikisource.org/wiki/Peter_Klepec_%28France_Bevk%29)

**NALOGA:** napiši, kateri del besedila se te je najbolj dotaknil in utemelji, zakaj prav ta.

* Če bi rad o pripovedki izvedel še več, si preberi na wikipediji.

<https://sl.wikipedia.org/wiki/Peter_Klepec>

* Kdor želi, naj pripovedki prisluhne še na youtubu.

<https://www.youtube.com/watch?v=uUpZWsjzyfQ> (z znakovnim jezikom)

**ČETRTA IN PETA ura**

Zadnji dve uri pouka slovenščine bosta v tem tednu malo drugačni.

Zaradi koronavirusa je obisk gledališke predstave v mesecu marcu odpadel.

Namesto dveh ur slovenščine si poglej **predstavo PETER KLEPEC** na youtubovem kanalu SNG Drama v okviru ponudbe Drama od doma.

Za ogled predstave imaš dve možnosti: **v petek, 10. aprila, ali v soboto, 11. aprila.**

Priloženo imaš obvestilo in povezavo.

Želim ti veliko užitka ob gledanju.

|  |  |
| --- | --- |
|  |  |
|  |  |
|  |

|  |
| --- |
| **Predvajanje predstave v okviru Drama od doma:** ·       **10. aprila, 20.00–20.55** ·       **11. aprila, 18.00–18.55**YouTube kanal SNG Drama Ljubljana: <https://www.youtube.com/results?search_query=sng+drama> |